《冬夜寻李永因书事赠之》
唐代·耿湋

栖遑偏降志，疵贱倍修身。近觉多衰鬓，深知独故人。

天垂五夜月，霜覆九衢尘。不待逢沮溺，而今恶问津。

作者简介：耿湋 [唐] （约公元七六三年前后在世），字洪源，河东（今属山西）人，唐代诗人。生卒年及生平均不详，约公元七六三年前后在世，大历十才子之一。登宝应元年进士第，官右拾遗。工诗，与钱起、卢纶、司空曙诸人齐名。湋诗不深琢削，而风格自胜。集三卷，今编诗二卷。